สวัสดีค่ะ พอดีมีเพศสัมพันธุ์ เมื่อวันที่ 6 ส.ค. เมื่อเดือน ก.ค. มีประจำเดือนวันที่ 21 แล้วนับวันประจำเดือนที่ควรจะมาระหว่างวันที่ 17-24 ส.ค. แต่ยังไม่มา เลยไปซื้อที่ตรวจครรภ์มาตรวจเมื่อวันที่ 22 ส.ค. ตอนบ่ายขึ้นขีดเดียว แล้วเมื่อวันที่ 24 ส.ค. ก็ตรวจตอนเช้าปัสสาวะแรกอีกที ก็ขึ้นขีดเดียวเหมือนเดิม แต่ตอนนี้มีอาการปวดท้องน้อย บางครั้งมีเจ็บจี๊ดๆซ้ายทีขวาทีแต่แค่แปปเดียวแล้วหาย เริ่มมีอาการเจ็บหัวนมตั้งวันที่ 22 ส.ค. อยากรู้ว่าท้องไหมคะ รบกวนด้วยนะคะ ขอบมากๆเลยค่ะ
สวัสดีค่ะ จากที่เล่ามา ยังสรุปไม่ได้ชัดเจนนะคะแนะนำให้ รอดูประจำเดือนอีก 1สัปดาห์นะคะ หากยังขาดประจำเดือน แนะนำให้ทดสอบซ้ำอีกครั้ง หากในสัปดาห์หน้าที่ทดสอบ (3สัปดาห์หลังการมีเพศสัมพันธ์) แล้วผลตรวจยังขึ้น 1ขีด แสดงถึงว่าไม่ได้มีการตั้งครรภ์ค่ะหากตรวจในสัปดาห์หน้า พบว่า ไม่ตั้งครรภ์ แสดงว่าการขาดประจำเดือนเป็นจากสาเหตุอื่นๆนะคะ ได้แก่ ภาวะเครียด, การเจ็บป่วยทางร่างกายต่างๆ, ภาวะไข่ไม่ตก, การมีถุงน้ำรังไข่หรือกลุ่มอาการของพีซีโอ, การทำงานของต่อมไทรอยด์ผิดปกติ, พยาธิสภาพที่ต่อมใต้สมอง ผลข้างเคียงของยาคุมกำเนิด เป็นต้นซึ่งแนะนำให้รอดูประจำเดือนก่อนค่ะ หากประจำเดือนยังขาดต่อเนื่องอีก ควรพบแพทย์เพื่อตรวจวินิจฉัยโรคอีกทีนะคะ